Újabb korlátozásokat vezettek be mától | Kanizsa Újság
Újabb korlátozásokat vezettek be mától
Újabb korlátozásokat vezettek be mától a koronavírus-járvány megfékezése érdekében: bezártak a szórakozóhelyek és a mozik – a Cinema Nagykanizsa már szombaton sem nyitott ki. A nyilvános rendezvényeket betiltották, az éttermek, a kávézók és az üzletek pedig csak 15 óráig lehetnek nyitva. A korlátozás nem vonatkozik az élelmiszerüzletekre, a gyógyszertárakra, a drogériákra, a dohányboltokra és a benzinkutakra sem. A közművelődési és közgyűjteményi intézményeknél látogatási tilalmat rendeltek el, amely érinti a Kanizsai Kulturális Központot, a Thúry György Múzeumot és a Halis István Városi Könyvtárat, valamint annak fiókkönyvtárait. A személyes szolgáltatások határozatlan ideig szünetelnek az intézményekben, amelyek ugyanakkor folyamatosan tájékoztatják a fejleményekről az érdeklődőket a honlapjukon és a közösségi médiában is.